Read in English . Il-Ministru għat-Turiżmu Julia Farrugia Portelli qalet li minflok jħassar il-parties skedati li jsiru f'Malta, il-Gvern ħa jara x'jista' jsir aħjar u x'seta' sar differenti. Għall-mistoqsijiet tal-ġurnalisti, jekk parties u attivitajiet tal-massa organizzati minn għaqdiet kemm lokali kif ukoll internazzjonali f'Malta għandhomx jiġu kanċellati minħabba t-tixrid tal-coronavirus, il-Ministru qalet li fl-aħħar xahar kien hemm diversi attivitajiet tal-massa u ma kienx hemm tixrid tal-virus, "għalhekk wieħed irid jara' x'seta mar ħażin". Dwar l-azzjoni industrijali tal-MAM, hija qalet li tappella biex inħarsu lejn kollox b'mod bilanċjat kif il-pajjiż mexa s'issa. Il-MAM takkuża lill-PM b'indħil fil-ħidma tal-awtoritajiet tas-saħħa Rigward il-festivals internazzjonali li se jsiru f'Malta fix-xhur li ġejjin hija qalet li se tieħu ħsieb tara li dawn l-avvenimenti jsiru bi protokolli ċari. Temmet tgħid li minflok jiġu kkanċellati dawn l-attivitajiet bħalma qegħdin jitolbu ċerta entitajiet, il-Gvern se jkun qiegħed jimxi b'mod kawt u bilanċjat. Hija ma eskludietx li jkun hemm numru ristrett ta' nies li jattendu għal dawn l-attivitajiet. Il-Ministru tat-Turiżmu qalet li bħalissa għaddejjin konsultazzjonijiet mal-awtoritajiet tas-saħħa biex fejn hemm bżonn ikun hemm protocols ċari fejn jidħlu l-attivitajiet tal-massa. .td_uid_3_5f2571694f81d_rand.td-a-rec-img{text-align:left}.td_uid_3_5f2571694f81d_rand.td-a-rec-img img{margin:0 auto 0 0}